《和弟自京师来》
宋代·刘敞

四海无风涛，五年再相逢。会合如此难，况我罹百凶。

悲端素填膺，触事泪满胸。欲言不能语，岂知涕所从。

良久得仰视，恍忽如梦中。非复平昔游，岂复平昔容。

危生若霜叶，懔懔待烈风。不有亲戚欢，其如忧患攻。

破啼强为笑，意气徒衰翁。慰尔友于情，急难义所隆。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。